เรื่องร้องเรียน: รบกวนช่วยลอกท่อในซอยจรัญฯ50ด้วยค่ะ เนื่องจากมีการขุดท่อประปาก่อนหน้านี้ และร้านก๋วยเตี๋ยวปากซอยเทน้ำก๋วยเตี๋ยวและเศษอาหารลงท่อบริเวณหน้าบ้านเลขที่1 ซ.จรัญ 50 ทำให้การระบายน้ำทำได้ช้ามาก น้ำได้เอ่อจากท่อระบายน้ำเข้าบ้าน ทำให้เดือดร้อน ความสูงระดับข้อเท้า น้ำท่วมมาแล้วน้อยกว่า 1 ชั่วโมง
การดำเนินการของเจ้าหน้าที่: สำนักงานเขตบางพลัด โดยฝ่ายโยธาตรวจสอบบริเวณดังกล่าวแล้วพบว่าไม่ได้มีการอุดตันของท่อระบายน้ำแต่อย่างใด ซึ่งได้จัดเจ้าหน้าที่เปิดฝาท่อดำเนินการแก้ไขในช่วงปากซอยเพื่อเร่งระบายน้ำในจุดดังกล่าว ตามรูปถ่ายที่แนบ ทั้งนี้หากผู้ร้องต้องการให้ตรวจสอบจุดใด ขอทราบรายละเอียดที่ชัดเจนเพื่อจะได้จัดเจ้าหน้าที่ตรวจสอบต่อไป
ความเห็นของผู้แจ้ง: ทั้งซอยมีการขุดผิวถนนเพื่อวางท่อประปาใหม่ ทำให้มีเศษวัสดุทั้งซีเมนต์ ทราย ลงไปในท่อระบายน้ำ รวมทั้งร้านก๋วยเตี๋ยวนำน้ำที่ไม่ได้ผ่านถังดักไขมันเทลงท่อบริเวณหน้าบ้านเลขที่1 เลยอยากให้กทม.บังคับร้านค้าติดตั้งถังดักไขมันด้วยค่ะ ส่วนท่อระบายน้ำให้ผู้รับเหมาประปาออกค่าใช้จ่ายลอกท่อก็ได้ ขอบคุณมากค่ะ
พื้นที่: แขวงบางยี่ขัน เขตบางพลัด กรุงเทพมหานคร